หุ้น13ม.ค.ปิดภาคเช้าทะยาน9.96จุด
หุ้นปิดตลาดภาคเช้าที่ระดับ 1,029.47 จุด เพิ่มขึ้น 9.96 จุด หรือ 0.98% มูลค่าการซื้อขาย 16,329.13 ล้านบาท นักลงทุนซื้อหุ้นกลุ่มพลังงานและแบงก์หนุนดัชนี
13 ม.ค. 2554

หุ้นปิดตลาดภาคเช้าที่ระดับ 1,029.47 จุด เพิ่มขึ้น 9.96 จุด หรือ 0.98% มูลค่าการซื้อขาย 16,329.13 ล้านบาท นักลงทุนซื้อหุ้นกลุ่มพลังงานและแบงก์หนุนดัชนี
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์  บริษัทหลักทรัพย์โกลเบล็ก  กล่าวว่า หุ้นไทยปรับตัวดีขึ้นหลังแรงขายปรับพอร์ตของนักลงทุนต่างชาติเริ่มลดลง ประกอบกับทิศทางต่างประเทศดีขึ้นคลายกังวลจากสถานการณ์ในยุโรป หลังการประมูลพันธบัตรโปรตุเกสประสบความสำเร็จเกินคาด  ดัชนีดาวโจนส์ก็ปรับตัวขึ้น ขณะที่ราคาน้ำมันดิบก็เพิ่มขึ้นหนุนหุ้นกลุ่มพลังงานปรับตัวขึ้นได้ 
อย่างไรก็ตามดัชนียังไม่สามารถผ่านแนวต้าน 1,030 จุดไปได้ แต่คาดว่าในพรุ่งนี้มีโอกาสขยับต่อ เนื่องจากเริ่มมีแรงซื้อหุ้นกลุ่มธนาคารพาณิชย์เข้ามากอนประกาศผลการดำเนินงานงวดปี 2553 
"ต่างชาติเริ่มกลับมาซื้อหุ้น หลังจากดอกบี้ยนโยบายของไทยปรับขึ้น 0.25% เหนือความคาดหมาย ช่วยลดการเก็งกำไร 2 ตลาดระหว่างตลาดหุ้นและตลาดเงิน ทำให้เงินที่ไหลออกจากตลาดหุ้นเพราะคาดการณ์ดอกเบี้ยผิดทาง ก็กลับเข้ามาซื้อหุ้นต่อ"นายธวัชชัย กล่าว
สำหรับแนวโน้มภาคบ่ายคาดว่าดัชนียังคงแกว่งตัวในแดนบวกได้ต่อ โดยทดสอบ 1,030 จุด
ด้านบล.ฟิลลิป (ประเทศไทย) มองกรอบแนวรับวันนี้ที่ 1,012-1,002 จุด ส่วนแนวต้าน 1,025-1,033 จุด แนะกลยุทธ์ระยะสั้นกลับไปเทรดพอร์ตเก็งกำไรได้ถึง 50%  เน้น “ขึ้นขาย ลงซื้อ” 
หุ้น 5 อันดับแรกที่มีมูลค่าการซื้อขายสูงสุด ได้แก่
PTT  ปิด 330 บาท เพิ่มขึ้น 1 บาท หรือ   0.30% มูลค่าการซื้อขาย 1,203.21  ล้านบาท
SCB  ปิด  99.25 บาท เพิ่มขึ้น 1  บาท หรือ 1.02% มูลค่าการซื้อขาย  1,133.17 ล้านบาท
BANPU  ปิด  854 บาท เพิ่มขึ้น  8 บาท หรือ  0.95% มูลค่าการซื้อขาย  1,042.94 ล้านบาท
PTTCH ปิด 148.50 บาท เพิ่มขึ้น 3.50 บาท หรือ 2.41% มูลค่าการซื้อขาย 964.89 ล้านบาท
BBL  ปิด  166.50 บาท เพิ่มขึ้น  6  บาท หรือ  3.74% มูลค่าการซื้อขาย  905.12 ล้านบาท